पाएं अपने शहर की ताज़ा ख़बरें और फ्री ई-पेपरडाउनलोड करें
खगड़िया में लगातार कोरोना का बम फूटता जा रहा है। यहां देखते ही देखते कोरोना संक्रमितों की संख्या छह हजार से पार हो गई। महज 48 घंटे में ही यहां 873 नए कोरोना संक्रमितों की पहचान हुई है। जबकि 6 कोरोना संक्रमित जिंदगी से हार गए। हालांकि इन दो दिनों में 103 मरीज ठीक भी हुए हैं। वहीं 1277 लोगों का आरटीपीसीआर रिपोर्ट आना अभी बांकी है। रविवार को भी 50 से अधिक होम हाइसोलेशन में रहते हुए ठीक हुए हैं। बताते चलें कि खगड़िया जैसे छोटे जिले में इस तहत बेकाबू होता जा रहा कोरोना संक्रमण को रोकने के लिए स्वास्थ्य विभाग और जिला प्रशासन लाचार साबित हो रही है। अस्पतालों में सुविधा और कर्मियों की कमी के कारण कोरोना संक्रमित मरीजों का सही से उपचार नहीं हो पा रहा है। जिसे देखते हुए डीएम डॉ आलोक रंजन घोष ने कोविड केयर सेंटर के लिए डॉक्टर, पारा मेडिकल कर्मी, वेंटिलेटर टेक्निशियन, सफाई कर्मी, मल्टी परपस कर्मी और कॉल सेंटर वालंटियर की वैकेंसी निकाली है। इसके अलावा एंबुलेंस और शव वाहन की भी जरूरत बताई है। उल्लेखनीय है कि जिले में अभी कोरोना संक्रमण का प्रसार चरम पर है, ऐसे में लोगों की जरा सी असावधानी उन्हें संक्रमण का शिकार बना सकता है।
पाबंदी जरूर लेकिन कम नहीं हो रही लोगों की भीड़
कोरोना के लगातार बढ़ते मामले में के बीच जिला प्रशासन के तरफ से बाजारों में भीड़ कम करने के लिए पाबंदी तो जरूर लगाया है, मगर बाजार से भीड़ कम नहीं हो रही है। सब्जी मंडी हो या बाजार का चौराहा, हर जगह लोगों की भीड़ देखी जाती है।
अबतक 460749 की जांच, 4273 लोग कोरोना काे हराए
जिले में एक वर्ष में अबतक 460749 लोगों का कोरोना जांच हो चुका है। जिसमें कुल 5770 लोग संक्रमित पाए गए। जबकि अबतक 4273 लोगों ने कोरोना को मात दी है। बीते एक माह की बात करें तो करीब 33 सौ कोरोना संक्रमित मिले।
2 घंटे के भीतर 2 वृद्ध की अचानक मौत | पसराहा के चकहर गांव में रविवार की दोपहर अचानक दो वृद्ध की मौत हो गई। जानकारी के अनुसार 70 वर्षीय बीजो दास व 72 वर्षीय सहदेव पंडित की महज एक घंटे के अंदर मौत हो गई। एक साथ गांव में दो लोगों की मौत से गांव टोले के लोग डरे सहमे हैं। बताया जाता है कि दोनों वृद्ध मृतक अच्छे से खाना पीना खा रहे थे, मगर दो तीन दिनों से उन्हें कमजोरी महसूस हो रही थी।
ग्रामीण क्षेत्रों में बढ़ी संक्रमितों की संख्या
जिले के सभी प्रखंडों में ग्रामीण क्षेत्रों में इन दिनों कोरोना संक्रमण तेजी से फैल रहा है। लोग काेरोना के चपेट में आकर बीमार तो हो रहे हैं। मगर कम लोग ही इसकी जांच के लिए आगे आ रहे हैं। ऐसे में ग्रामीण क्षेत्रों में आने वाले दिनों में स्थिति भयावह हो सकती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva zho_Hant eng_Latn